શૂરવીરતા અને આશરા ધર્મને પ્રથમ કર્તવ્ય ગણતા જામ રાજવીએ પોલીશ બાળકો અને મહિલાઓને શરણ આપવાનું નક્કી કર્યું, પરંતુ અંગ્રેજોએ આમ કરવાની ના પાડી દેતા જામ રાજવીએ અંગ્રેજોની ઉપરવટ જઈ પોલીસ નિરાશ્રીતોને શરણ આપી, માત્ર શરણ જ નહીં પરંતુ જામનગરથી ૨૫ કિલોમીટર દુર દરિયાની ખાડી પાસે આવેલી બાલાચડી ખાતે પોલીશ સેટલમેન્ટ કેમ્પ ઊભો કરી, જહાજમાં આવેલ તમામ બાળકો અને મહિલાઓને સરણ આપી, કેમ્પ ઊભો કર્યા બાદ આ જ સંકુલને નાનું પોલેન્ડ બનવવા રાજવી દિગ્વીજયસિંહે પોલીશ શિક્ષણની વ્યવસ્થા ઊભી કરી પોલીશ ખોરાક ઉપરાંત રસોઈયાની પણ વ્યવસ્થા કરી આપી, અને ચર્ચ પણ બંધાવી આપ્યું.